Áform um breytingar á ýmsum lögum á málefnasviði mennta - og menningarmálaráðuneytis í kjölfar gildistöku laga um persónuvernd og vinnslu persónuupplýsinga eru nú til kynningar í Samráðsgátt stjórnvalda . Með frumvarpinu verða lagðar til viðeigandi breytingar á ýmsum lögum er heyra undir málefnasvið mennta - og menningarmálaráðuneytis svo að þau samræmist kröfum reglugerðar ( ESB ) 2016 / 679 eins og hún hefur verið leidd í íslensk lög með ákvæðum laga um persónuvernd og vinnslu persónuupplýsinga nr. 90 / 2018 . Ætlunin er að tryggja réttindi einstaklinga í tengslum við vinnslu persónuupplýsinga þannig að hún samræmist persónuverndarlöggjöfinni og að hlutaðeigandi stjórnvöld sem vinna með persónuupplýsingar hafi fullnægjandi heimildir til vinnslunnar . Í nýrri persónuverndarlöggjöf eru gerðar auknar kröfur til ábyrgðar - og vinnsluaðila um skýrar heimildir til vinnslu persónuupplýsinga . Lagt verður mat á þörf nýrra heimilda til vinnslu persónuupplýsinga í löggjöf , þar sem þær mögulega skortir , en einnig má gera ráð fyrir að einhver gildandi ákvæði þurfi að vera skýrari svo vinnslan samræmist persónuverndarlöggjöfinni , sérstaklega lagaákvæði um vinnslu viðkvæmra persónuupplýsinga . Áformuð lagasetning mun styðja við grundvallarréttindi um persónurétt samkvæmt 8. gr. mannréttindasáttmála Evrópu og 71. gr. stjórnarskrár lýðveldisins Íslands . Samráð hefur nú þegar verið haft við Samband íslenskra sveitarfélaga og stofnanir sem heyra undir mennta - og menningarmálaráðuneyti og fyrirhugað er áframhaldandi samráð í samráðsgátt stjórnvalda . Í frumvarpi dómsmálaráðherra um innleiðingu reglugerðar ( ESB ) 2016 / 679 sem varð að lögum nr. 90 / 2018 var ekki mælt fyrir um efnislegar breytingar á sérlögum sem heyra undir málefnasvið annarra ráðuneyta . Af þeim sökum er nauðsynlegt að leggja fram sérstakt lagafrumvarp um viðeigandi breytingu á lögum sem heyra undir málefnasvið mennta - og menningarmálaráðuneytis . Til baka